b"\n_START_ARTICLE_\nJohn Eccles\n_START_SECTION_\nLiv\n_START_PARAGRAPH_\nJohn Eccles var eneste s\xc3\xb8nn av Henry Eccles (rundt 1640\xe2\x80\x931711), som ikke m\xc3\xa5 forveksles med fiolinisten og komponisten Henry Eccles. Utdanningen til Eccles er ikke dokumentert. I 1695 ble han musiker ved det engelske kongehoffet. I 1700 utnevnte kongen ham til den prestisjefylte Master of the King's Musick, en post han hadde til sin d\xc3\xb8d. I 1700 kom han p\xc3\xa5 andreplass i en konkurranse om \xc3\xa5 tonesette William Congreves The Judgement of Paris. Vinner var John Weldon._NEWLINE_Eccles komponerte en rekke verk for teateret, deriblant teatermusikk og masques, en engelsk operaform. I 1693 ble han komponist ved Drury Lane Theatre i London. Etter at noen av skuespillerne i 1695 gikk ut og etablerte et eget ensemble med tilhold  i Lincoln's Inn Fields , skrev Eccles ogs\xc3\xa5 for dette teatret. Eccles skrev dessuten musikk til kroningen av dronning Anne av Storbritannia og enkelte sanger._NEWLINE_Sin livsaften tilbrakte  Eccles hovedsakelig i Kingston upon Thames der han komponerte lite og brukte mye tid p\xc3\xa5 \xc3\xa5 fiske."